**En bild som visar person, gräs, utomhus, Konstgräs

Automatiskt genererad beskrivning**

Vir: Saberjev osebi arhiv.

**Od profesionalnega nogometaša do gradbenega podjetnika**

**Saber Azizi**

**Švedska**

***Ta zgodba je bila razvita v okviru projekta***

***„SkillsXcellerate: Opolnomočenje mladih na poti do samostojnosti s pomočjo podjetništva“***

***Pričujoče gradivo je bilo razvito v sklopu drugega delovnega paketa, druge aktivnosti, Najboljše prakse.***

Financirano s strani Evropske unije. Izražena stališča in mnenja so zgolj stališča in mnenja avtorja(-ev) in ni nujno, da odražajo stališča in mnenja Evropske unije ali Evropske izvajalske agencije za izobraževanje in kulturo (EACEA). Zanje ne moreta biti odgovorna niti Evropska unija niti EACEA. Koda projekta: 2023-2-SE02-KA220-YOU-000171087

**KAKO IN KDAJ JE SABER ZAČEL SVOJO PODJETNIŠKO POT**

Bygglux je gradbeno podjetje, specializirano za prenove domov, s poudarkom na prenovi kopalnic, kuhinj in tal. Podjetje se je rodilo naključno, iz Saberjeve osebne izkušnje – nekoč profesionalni igralec nogometa, je namreč ob nakupu svojega prvega stanovanja odkril skriti talent za prenovo. Ker je Saber prepoznal velik potencial na trgu in ga je redno delo z otroki v šoli omejevalo, se je odločil, da se bo iz nogometa in svojega rednega dela preusmeril v podjetništvu.

Čeprav ni imel izkušenj ali formalnega usposabljanja na področju gradbeništva, se je tega novega podviga lotil zagnano in s strastjo do procesa prenove. Ob podpori brata in žene se je odločil za korak v neznano, odločil se je za podjetniško pot. Začetek podjetja brez predhodnega znanja je lahko zastrašujoč, zato se je Saber pri krmarjenju po birokratskih labirintih papirjev in predpisov močno oprl na znanje svoje družine.

Saber si je z izkupičkom od prodaje stanovanja zagotovil potrebna sredstva za nakup opreme in zagon podjetja. Kar se je začelo s skokom v neznano, se je sedaj razcvetelo v uspešno podjetje, ki ga poganja Saberjeva odločnost in podpora njegovih bližnjih. Podjetje Bygglux je dokaz Saberjevega poguma, saj je kljub neizkušenosti sledil svoji strasti in s pomočjo lastne sposobnosti, spremenil hobi v uspešno podjetje.

**KAKO JE SABER RAZVIJAL SVOJO PODJETNIŠKO POT**

Saber, ki je znan kot družinski človek, se je na začetku svojega gradbenega podjetja soočal s finančnimi težavami. Kljub njegovemu znanju na tem področju, mnogi niso bili prepričani o njegovi strokovnosti, zato je imel težave pri zagotavljanju projektov in posledično, finančno poskrbeti za družino. V začetni fazi je imel kljub stalnemu prilivu dela finančne težave, saj začetni zaslužek pogosto ni zadoščal za kritje stroškov.

Zato je v tem obdobju Saber prednostno gradil svojo blagovno znamko in ugled. S strateško uporabo družbenih medijev in ustnih priporočil se je postopoma uveljavil kot zanesljiv in usposobljen izvajalec. Čeprav je bila finančna pot sprva težavna, je Saber ostal predan svoji viziji, saj je vedel, da je postavitev trdnih temeljev za njegovo podjetje ključnega pomena za dolgoročni uspeh.

**KAKŠNI SO SABERJEVI NAČRTI ZA PRIHODNOST**

Saber ima želje, ki presegajo trenutni obseg njegovega podjetja. Želi razširiti svojo delovno silo in prevzeti večje projekte, kar namerava doseči z nadaljevanjem formalnega izobraževanja na univerzi. Čeprav je Saber vešč praktičnega dela, se zaveda, da potrebuje za uspešno spopadanje z večjimi projekti dodatno strokovno znanje.

Samostojno vodenje številnih projektov je za Saberja postalo izziv, zato si je začel prizadevati za okrepitev delovne sile, kar mu pomagalo pri njegovih prizadevanjih. Mreženje ima ključno vlogo v njegovih načrtih za rast, saj želi izkoristiti svoje obstoječe povezave in hkrati razširiti svoj doseg.

Saber trdno verjame v moč učenja in samostojnosti. Poudarja, da lahko s predanostjo in pripravljenostjo za raziskovanje človek samostojno pridobi katero koli spretnost. Po njegovem mnenju so informacije, potrebne za doseganje odličnosti, zlahka na voljo vsem, ki jih dejavno iščejo.

**KAKŠNI SO SABERJEVI NASVETI ZA MLADE, KI RAZMIŠLJAJO O PODJETNIŠKI POTI**

Vloga podjetnika prinaša dodatno odgovornost, ki zahteva od posameznika nenehno osredotočenost na več področjih. Analiziranje prednosti in slabosti vsake odločitve postane stalnica v načinu delovanja, hkrati pa je finančna stabilnost še vedno prednostna naloga. Postavljanje jasnih ciljev in vztrajanje pri izzivih sta nujna pogoja.

V današnji povezani družbi je pot do podjetništva dostopnejša kot kdaj koli prej. Podpore in virov je veliko, bodisi v okviru vladnih pobud, skupnostnih projektov ali drugih poti. Sprejemanje te podporne mreže in iskanje pomoči, kadar je potrebna, sta ključna koraka na poti.

Saber svari, naj strah nikogar ne odvrne od uresničevanja podjetniških sanj. Namesto tega ga lahko posameznik vidi kot katalizator za ukrepanje. Z odločnostjo, vzdržljivostjo in pripravljenostjo poiskati pomoč se lahko vsakdo poda na pot ustanovitve lastnega podjetja.



Vir: Canva stock.

.

Srečno **SABER**!

Če bi radi izvedeli več o Saberjevem podjetju, ga lahko kontaktirate preko

Emaila: <info@bygglux.com>

Uporaba vsebin pod licencami CC BY-ND-SA 4.0